CELEX: C2006/165/54
Language: da
Date: 2006-07-15 00:00:00
Title: Sag T-130/06: Sag anlagt den  3. maj 2006  — Drax Power m.fl. mod Kommissionen for De Europæiske Fællesskaber

15.7.2006   
            
            
               DA
            
            
               Den Europæiske Unions Tidende
            
            
               C 165/27
            
         Sag anlagt den 3. maj 2006 — Drax Power m.fl. mod Kommissionen for De Europæiske Fællesskaber
   (Sag T-130/06)
   (2006/C 165/54)
   Processprog: engelsk
   Parter
   
      Sagsøgere: Drax Power Ltd (Selby, Det Forenede Kongerige), Great Yarmouth Power Ltd (Swindon, Det Forenede Kongerige), International Power Plc (London, Det Forenede Kongerige), Npower Copgen Ltd (Swindon, Det Forenede Kongerige), RWE Npower Plc (Swindon, Det Forenede Kongerige), ScottishPower Generation Ltd (Glasgow, Det Forenede Kongerige), Scottish and Southern Energy Plc (Perth, Det Forenede Kongerige) (ved I. Glick, QC, og barrister M. Cook)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Kommissionens beslutning K(2006) 426 endelig udg. af 22. februar 2006 om den foreslåede ændring af den nationale plan for tildeling af drivhusgasemissionskvoter, som Det Forenede Kongerige Storbritannien og Nordirland har forelagt, annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Den 20. november 2004 meddelte Det Forenede Kongerige Kommissionen, at det havde til hensigt at ændre sin foreløbige nationale plan for tildeling af drivhusgasemissionskvoter. Kommissionens beslutning, hvorved den foreslåede ændring blev afvist, blev af Det Forenede Kongerige anfægtet for Retten i Første Instans, som i sin dom i sag T-178/05 (1) annullerede beslutningen.
   Herefter vedtog Kommissionen en ny beslutning, hvorved den foreslåede ændring blev afvist. Denne beslutning anfægter sagsøgerne nu for Retten.
   Sagsøgerne ejer direkte eller gennem deres datterselskaber elektricitetsværker, som er omfattet af Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (2). Som følge af den foreslåede ændring af den nationale tildelingsplan ville de få tildelt væsentlig større kvoter end de gældende.
   Til støtte for søgsmålet har sagsøgerne gjort gældende, at den anfægtede beslutning er i strid med Rettens dom i sag T-178/05, og at der i de spørgsmål, der rejses i den anfægtede beslutning, er truffet afgørelse.
   Ifølge sagsøgerne har Kommissionen med urette sluttet, at den 30. september 2004 som nævnt i direktivets artikel 11, stk. 1, er en skæringsdato, og at medlemsstaterne ikke kan foreslå ændringer til deres nationale tildelingsplaner efter denne frist, undtagen ændringer som er påkrævet ved en beslutning truffet af Kommissionen.
   Sagsøgerne har endvidere gjort gældende, at de fremsatte betænkeligheder vedrørende ordningen for handel med emissionskvoters funktion er overdrevne og ikke kan begrunde afvisningen af den foreslåede ændring.
   
      (1)  Sag T-178/05, Det Forenede Kongerige mod Kommissionen, endnu ikke trykt i Samling af Afgørelser.
   
      (2)  EUT 2003 L 275, s. 32.